projecte-aina/catalan_government_crawling huggingface dataset:
L'historiador Borja de Riquer, i els periodistes Gemma Garcia i Santiago Tarín van coincidir en la gravetat del fenomen de la corrupció pels perjudicis que comporta en la vida política i social en una taula rodona sobre la corrupció, el primer dels actes que s'organitzen amb motiu de l'exposició interactiva "Corrupció!
La taula rodona va ser moderada pel periodista David Fernàndez.
Borja de Riquer, historiador i autor, entre d'altres, de l'obra Història de la corrupció en la Espanya contemporània, va repassar la història de la corrupció política a Espanya, aportant molts exemples de situacions en què s'han visibilitzat comportaments corruptes, abusos per part del poder que afecten la legitimitat del sistema.
La periodista Gemma Garcia, autora del llibre Els senyors del boom, va denunciar l'especulació durant l'època del "boom" immobiliari, un gran focus de corrupció que va destruir territori i va afavorir comportaments fraudulents
Al seu torn, Santiago Tarín, periodista de La Vanguardia i historiador, autor de llibres com Viaje por las mentiras de la Historia Universal, va afirmar que la corrupció marca l'agenda política a Catalunya i Espanya i va fer esment de nombrosos casos que han tingut com a protagonistes diverses forces polítiques.
Va denunciar certa tebior en les reaccions socials davant la corrupció que ha esdevingut un càncer molt greu per a la democràcia.
També va intervenir-hi, abans de començar la taula rodona, el director de Prevenció de l'Oficina Antifrau de Catalunya, Òscar Roca, que va parlar de la importància de la implicació de la societat civil pel que fa a la prevenció de la corrupció
La taula rodona "Ahir, avui, demà en el cràter de la corrupció.
Una perspectiva històrica" va ser organitzada pel Palau Robert i l'Oficina Antifrau de Catalunya.
El Palau Robert i l'Oficina Antifrau presenten l'exposició coincidint amb el desè aniversari d'Antifrau, institució que vetlla per la integritat del sector públic a Catalunya, investigant les conductes corruptes.
Revolta ètica" és una exposició divulgativa que pretén incentivar la reflexió sobre aquest fenomen i la seva importància en la construcció d'una democràcia avançada, però també vol provocar una reflexió personal sobre els àmbits en què l'actitud personal del visitant podria modificar i millorar els sistemes corruptes a petita escala.
El director general de Difusió, Jordi del Río, va destacar la comunió perfecta entre el dissenyador America a Sanchez i la seva obra a Barcelona, en l'acte inaugural de l'exposició que va tneir lloc el 22 d'octubre al Palau Robert.
Una mostra dedicada al dissenyador gràfic, creador inclassificable i amb un estil eclèctic.
"America –va dir Jordi del Rio– fa anys li vas demanat en préstec el nom a la teva mare.
Avui t'ho demana Barcelona i Catalunya a través del Palau Robert.
Te'l demanem en préstec a través de la teva obra perquè les noves generacions tinguin coneixement que bona part de la Barcelona icònica és teva".
El director general de Difusió també va expressar la seva confiança que a través de l'art i la cultura es puguin establir ponts de diàleg en la situació actual.
Al seu torn, AmericaSanchez va expressar la seva il·lusió i satisfacció per un projecte expositiu que mostra l'obra més significativa en un llarga trajectòria de 50 anys.
També van intervenir en l'acte el director i fundador de l'Archivo Lafuente, José Maria Lafuente; i el comissari de la mostra, Juan Riancho.
L'exposició, un recorregut a partir del fons de l'Archivo Lafuente de Santander, complementat amb obres de col·leccions catalanes i reproduccions facsímils d'alguns treballs, es pot visitar del 23 d'octubre al 23 de febrer, a la Sala 3, organitzada per la Direcció General de Difusió de la Generalitat de Catalunya i l'Archivo Lafuente de Santander.
L'exposició s'estructura en els àmbits següents: De Buenos Aires a Barcelona, Viatge a la utopia, El boom del disseny, Disseny de marca, Estratègies gràfiques, Artista i Col·leccionar coses.
Els set àmbits presenten una obra absolutament polièdrica i en ocasions molt difícil de classificar.
Es tracta de generar un recorregut per set estades que transmeten el mateix nombre d'afers de l'artista i que d'alguna manera introdueixin l'espectador en un món creatiu ric i complex, però amb el qual ha conviscut.
L'exposició itinerant "Per què?
Carme Solé Vendrell" es presenta, a partir del 15 de juny, a l'antiga església de Sant Pere de Ripoll, per donar a conèixer el recorregut vital de Carme Solé Vendrell com a persona i artista, i descobrir l'entrellat de l'ofici de la il·lustració a través dels seus dibuixos
L'alcalde de Ripoll, Jordi Munell, inaugurarà l'exposició el divendres 14 de juny, a les 18 hores, amb la presència de Carme Solé Vendrell.
El Palau Robert va acollir aquesta exposició dedicada a la il·lustradora catalana amb una notable projecció internacional Carme Solé Vendrell el 2018, per celebrar els 50 anys d'una trajectòria professional que s'ha caracteritzat per la defensa dels drets dels infants.
L'exposició es va plantejar a partir d'un guió i textos de l'experta en literatura infantil Teresa Duran i de Carme Solé Vendrell, amb l'assessorament del cantautor i escriptor Jaume Escala.
Aquesta proposta posa de manifest la rellevància de la il·lustració infantil a Catalunya, que ha captivat diverses generacions de nens i nenes, combinant entreteniment i missatges formatius.
Dates: 15 juny al 22 setembre 2019
Del 10 de maig al 29 de juny es pot visitar l'exposició "Premis Nacionals d'Artesania" a l'Espai Santa Caterina de Girona.
La mostra dona a conèixer els guardonats en la tercera i quarta edició dels Premis Nacionals d'Artesania, amb els quals la Generalitat, mitjançant el Consorci de Comerç, Artesania i Moda (CCAM), vol correspondre a la vàlua i a la transcendència que té l'artesania en la societat catalana i, alhora, contribuir a donar-li el màxim relleu reconeixent anualment la feina del sector.
Els Premis Nacionals d'Artesania reconeixen aquells artesans, entitats i empreses que han excel·lit en la seva obra i trajectòria i han aportat elements d'innovació i prestigien el sector.
El divendres 10 de maig, a les 12.30 h, tindrà lloc l'acte d'obertura de l'exposició, amb la presència del director dels Serveis Territorials d'Empresa i Coneixement a Girona, Josep Polanco.
També hi assistiran els mestres artesans Joan Campà (boter, Diploma de Mestre Artesà divulgatiu 2017); Joan Planas (terrissaire, Diploma de Mestre Artesà divulgatiu 2017); Lluís Sabadell (enquadernació i joguines artesanes, Cuscusian's Premi Impulsa 2017), i Llorenç Guàrdia i Pau Jurado (tecnoaranya, Premi Talent Emergent 2018)
Després de Girona, la mostra s'exhibirà a Tarrgona, Vic i Barcelona.
El periodista Francesc Marc Álvaro i el polític i sindicalista Joan Coscubiela van coincidir que la situació actual a Catalunya, marcada pel desconcert i la judicialització, requereix la presència de nous actors polítics per encarar una nova etapa, en el segon debat dels "Diàlegs al Palau Robert", el segon del cicle organitzat pel Palau Robert i "eldiario.es".
En aquest debat, moderat per la periodista Neus Tomàs, Francesc Marc Álvaro va proposa trencar la dinàmica de blocs i restablir el diàleg per sortir del nus actual.
També va destacar que l'independentisme no desapareixerà a Catalunya, que la via unilateral no és possible i que el marc de repressió segueix marcant l'agenda.
Marc Álvaro considera que una part del col·lapse polític ve del fet que l'Estat ha actuat com a Estat democràtic intermitent
En les seves intervencions, Joan Coscubiela va remarcar que veu lluny la solució del conflicte perquè s'han cremat possible solucions per la manera com s'han desenvolupat els esdeveniments.
També va comentar que la sentència és una llosa que pesa molt en l'actual conjuntura política i que els marges de maniobra es redueixen molt amb polítics a la presó.
També va assenyalar que el Tribunal Suprem es va atribuir la missió de salvar l'Estat i que la presó preventiva, abusiva, i els respecte als drets polítics no quadren.
El Jardí del Palau Robert acull el Mercat Solidari de la Fundació Pequeño Deseo per ajudar nens amb malaties, els dies 12,13 i 14 de juny, de les 10 a les 20 hores.
L'objectiu del Mercat, una oportunitat per comprar productes de marques a bon preu, és ajudar els nens amb malalties cròniques o de mal pronòstic a través de la Fundació Pequeño Deseo, present als hospitals de la Vall d'Hebron i Sant Joan de Déu.
El divendres 28 de juny, a les 22 h, es projectarà l'òpera "Tosca" de Giacomo Puccini, al Jardí del Palau Robert.
D'aquesta manera, el centre se suma a la iniciativa "Liceu a la fresca", que promou el Gran Teatre del Liceu a diversos municipis per apropar l'òpera a tots els públics arreu de Catalunya.
Aquesta activitat musical s'afegeix als concerts del Clotilde Fest programats al Palau Robert durant el juny i juliol.
"Liceu a la fresca" compta amb el suport de Televisió de Catalunya i Televisió Espanyola, que retransmetran "Tosca" en directe pel C33 i La2 a través d'un programa especial on es farà esment de la col·laboració de tots els municipis implicats.
"Tosca" és una de les òperes italianes de Giacomo Puccini més cèlebres i es presenta en tres actes, amb un muntatge de Paco Azorín.
L'acció de l'òpera ens situa a la Roma del 1800, poc després del final de la República Romana (1798-1799) que, durant un temps breu, va eliminar els privilegis eclesials i va recloure el papa Pius VI a un monestir de la Toscana, després de la dissolució dels Estats Pontificis a benefici del Directori i com a estat satèl·lit de la França napoleònica.
Els assistents han d'ocupar el seient abans de les 21.45 hores.
A partir d'aquesta hora, els seients que quedin "lliures" es podran ocupar per la gent de la cua que vingui sense invitació.
El Clotilde Fest al Jardí del Palau Robert arrenca amb la música urbana de Pavvla, nom artístic de la cantant i actriu Paula Jornet, el rap feminista de Pupil·les i el cantant de música trap en català Lildami.
El Palau Robert i l'Agència Catalana de la Joventut organitzen, amb el suport d'iCat, la ràdio musical i cultural de Catalunya Ràdio (Corporació Catalana de Mitjans Audiovisuals), i Europa FM, el cicle de concerts Clotilde Fest durant els mesos de juny i juliol.
Els concerts presenten una proposta musical que inclou pop, músiques urbanes, músiques festives, reggae..., amb una aposta clara per la música jove i pel talent.
Pavvla, nom artístic de la cantant i actriu Paula Jornet, fa un pop d'alguna manera insòlit per a una artista de la seva edat, acostant-se a referents poc convencionals.
L'hem vist créixer a temps real, primer com a actriu preadolescent en una sèrie de TV3 i després com a cantant.
I l'hem vist créixer com a músic, de la pulsió folk dels principis, amb guitarra i veu, a l'iniciàtic i nostàlgic debut Creatures (2016).
El present es titula Secretly Hoping You Catch Me Looking (2018) i és un àlbum fet de pop, electrònica i risc.
Amb aquest disc la terrassenca ha fet un centenar de concerts a Espanya i escapades al Regne Unit i els Estats Units; enguany també puja a un dels escenaris del Primavera Sound.
El grup de música rap Pupil·les, format per les cantants Natàlia Pons i Mireia Matoses, i el DJ Rule, va néixer en l'efervescent escena musical valenciana el 2014.
Pupil·les parlen alt i clar de les dones i per a les dones.
Ho fan amb la contundència d'un rap obert al reggaeton, l'electrònica i el punk, invocant la inspiració d'Obrint Pas, Gata Catanna i Aspencat; també recordant els petits escenaris dels seus inicis, en cases okupes i ateneus populars, i traduint a paraules el que les dones callen perquè la societat patriarcal els tapa la boca.
Pupil·les són Natàlia Pons, Mireia Matoses i DJ Rule.
En cinc anys han tret al mercat dos discos autoeditats, Brujas de luto i Les silenciades.
Lildami, nom artístic del cantant català Damià Rodríguez (Terrassa, 1994), portarà el trap i les músiques urbanes a la primera sessió del Clotilde Fest.
El cantant va fer les primeres passes a ritme de trap i ha acabat ballant pels variats i diversos pentagrames de l'urban, i pintant les seves cançons amb filosofia pop.
Chen, que també agafa el micro, aquest any ha publicat (per primera vegada amb una discogràfica) "Flors mentre visqui", un disc allunyat dels tòpics del rap on refresca discursos i temàtiques amb el qual espera, Lildami dixit, arribar a públics que no consumeixen rap habitualment.
El divendres 21 de juny, a les 20.30 hores
El programa "El matí de Catalunya Ràdio", que condueix Òscar Fernández, explica aquest dijous el contingut de l'exposició "Catalunya: 7,5 milions de futurs" en l'emissió en directe que fa de les 8 a les 12 hores, des la mateixa Sala on es presenta aquesta most6ra.
L'emissió del programa coincideix amb el darrer dia d'obertura al públic de l'exposició, que es pot visitar fins a les 15 hores, i que proposa un recorregut per la Catalunya d'avui a través de xifres que donen a conèixer informacions socials, econòmiques i culturals rellevants per imaginar la Catalunya que ve en una exposició interactiva.
El cicle de concerts del Clotilde Fest ha continuat el 27 de juny amb les actuacions d'Els Catarres, responsable del ressorgiment de la música festiva a les nostres festes i el grup emergent Luand, al Jardí del Palau Robert.
El grup va fer vibrar el públic, transmetent les ganes i l'emoció de com afronten la vida (amor, societat, la mort...) a través de cada cançó, amb ganes de deixar petjada al panorama musical català.
L'actual auge del panorama musical dels Països Catalans no es podria entendre sense Els Catarres, que ha aconseguit fites històriques que han marcat un abans i un després en la mesura d'èxit dels grups catalans.
Han estat la primera banda en actiu que oferint un concert en solitari omple les 4.600 localitats del Sant Jordi Club i la primera a exhaurir 7.000 entrades, omplint set sales de Barcelona en tan sols dues setmanes, quan va acomiadar la seva anterior gira.
Per si no fos prou, han estat guardonats amb un disc d'or per les seves vendes discogràfiques i les seves gires han esdevingut internacionals.
Els Catarres són un grup únic, irrepetible i ja icònic, que més enllà d'haver-se guanyat de nou el públic, ha seguit batent rècords d'assistència a tots els seus concerts amb el seu darrer disc Tots els meus principis
El Palau Robert i l'Agència Catalana de la Joventut, amb el suport d' iCat i Europa FM, organitzen els concerts
El Banc de Sang i Teixits del Departament de Salut organitza una gran festa de donació de sang i plasma el dilluns 8 de juliol, de les 16 a les 21 hores.
L'espai de donació de sang i de plasma s'ubicarà a la Sala d'Actes, mentre que les activitats relacionades amb la campanya d'estiu s'han programat al Jardí.
El Banc de Sang calcula que el hospitals catalans necessitaran, fins a finals d'agost, 35.000 donacions de sang per atendre tots els malalts i accidentats.
Per això, es fa una crida perquè els ciutadans s'apropin als hospitals i a les campanyes de donació organitzades arreu de Catalunya.
Diversos DJ, com Àxel Pi ('Sidonie'), membres dels Catarres o Neus González (Los 40 Principales) animaran la festa; els donants podran escoltar-los amb auriculars durant la seva donació.
Una altra activitat serà el taller on tothom podrà fer-se el seu GIF de la donació de sang per compartir a les xarxes socials o a Whatsapp.
Un segon taller permetrà als participants planxar un transfer de la campanya a la seva roba o al complement que vulguin.
A l'estiu les donacions baixen al voltant d'un 30% respecte de la resta de l'any.
Per garantir que tots els malalts tindran la sang necessària per als tractaments, s'han programat 60 campanyes cada setmana.
També estaran obertes les sales de donacions als hospitals de referència per assolir les 35.000 donacions necessàries.
A més, hi ha previstes 500 donacions només de plaquetes, per tal de garantir que es mantenen tots els tractaments que necessiten aquest component sanguini, molt necessari, entre d'altres, per als malalts de càncer.
Aquest dilluns 8 de juliol s'activa la campanya d'estiu per animar-nos a donar sang
El professor de Ciència Política, Antoni Losada, i la periodista Gemma Nierga, van debatre sobre la complexa relació entre mitjans i política, i com influeixen les xarxes socials i els nous canals de difusió en el debat polític, durant la conversa que van mantenir l'11 de juliol, dins el cicle "Diàlegs al Palau Robert".
La moderadora del debat va ser la director adjunta d'"eldiario.es", Neus Tomàs.
Anton Losada, Neus Tomàs i Gemma Nierga al debat
Anton Losada va explicar que les xarxes socials estan a punt de situar-se en el mateix nivell que la televisió com a font informativa en l'àmbit polític.
Per Losada, el periodisme, la banca i molt sectors estan en qüestió, evolucionant, i no sabem com s'organitzarà el periodisme del segle XXI.
El professor gallec també va afimar que el periodisme és un testimoni de la realitat, un intepretador que aporta un plus i que la informació de qualitat no és gratuïta.
Sobre l'actualitat política, es va preguntar per què es tan difícil formar govern, que hi hagi ministres de Podemos.
"Facin -va dir Losada- el que la gent els ha dit que facin: un govern d'esquerres amb nacionalistes".
La periodista Gemma Nierga va afirmar que els periodistes estan molt exposats davant l'opinió pública i que moltes vegades tenen un punt de dubte, inquietud i inseguretat.
Va comentar que té una identitat falsa a Twitter i que li agrada seguir gent interessant sense interactuar perquè encara no s'ha sumat a la promoció constant que suposa la presència activa en aquesta xarxa.
També va remarcar que el conflicte de Catalunya s'ha explicat amb massa passió i visceralitat, i que molts periodistes s'han atrinxerat".
El Clotilde Fest va presentar les actuacions de Suu i Shinova l'11 de juliol, el cinquè concert d'el cicle del Clotilde Fest, que va organitzar el Palau Robert i l'Agència Catalana de la Joventut, amb la col·laboració d'iCat i Europa FM.
Durant els concerts, un Punt d'Informació de l'Agència Catalana de la Joventut va explicar als joves els riscos associats al consum d'alcohol i altres substàncies.
La primera actuació del concert, que compta amb el suport d'EUROPA FM, va anar a càrrec de Suu.
La jove cantautora catalana va publicar Natural, el seu primer disc, per petició popular de les més de 60.000 persones que la segueixen a xarxes socials com Instagram o YouTube, on se la coneix amb l'àlies.
El seu èxit s'explica per la seva naturalitat, el seu particular timbre de veu i pel seu do innat per a la composició, virtut que l'ha dut a publicar un disc sense filtres, on estils com pop, reggae, ska, calypso o rumba es barregen amb una força i una personalitat inimitable.
Les dotze cançons que componen el seu debut han estat gravades amb alguns dels músics més destacats del país i contenen un autèntic popurri d'estils que creen cançons plenes d'històries i de vida.
Shinova és una banda de rock alternatiu de Berriz, de Biscaia.
Una de les realitats més potents de la música alternativa en castellà, que encaixa en la vida i records de les generacions joves.
Des de la seva fundació el 2008, han publicat cinc discos, l'últim anomenat Cartes de navegació.
El nom del grup neix d'un joc de paraules entre el fonema "chi"-que deriva en shi- i la palabra "nova", significant això "nova energia".
De Youtube han passat a firmar amb una discogràfica i a traspassar portes que abans els estaven vedades.
El director general de Difusió, Jordi del Río, va destacar el realisme del record, la importància de la memòria en l'obra de Pla, en l'acte inaugural de l'exposició "Mig Europa Cau", que va tenir lloc el 4 de febrer, al Palau Robert.
Jordi del Río va remarcar la importància de la memòria perquè la història és memòria i per treure'n conclusions per al futur.
També va comentar que aquesta exposició vinculada amb la literatura tindrà continuïtat amb una propera a la mateix Sala 4 dedicada a l'escriptor valencià Azorín, que va alertar seriosament la seva generació que calia prendre seriosament el cas català.
Va considerar que aquesta proposta es presentarà en un bon moment, en l'actual situació de desencontre.
En la seva intervenció, el comissari Francesc Montero, va destacar que l'exposició permet conèixer l 'impacte de la Primera Guerra Mundial a Catalunya a través de la prosa de Pla.
També va afirmar que Pla, el prosista català més important del segle XX, va ser un testimoni d'excepció de la realitat catalana i europea del moment.
Finalment, la vicepresidenta de la Fundació Josep Pla, Carme Renedo, va agrair el suport del palau Robert per explicar Pla a Barcelona amb l'exposició "Mig Europa Cau".
També va fer esment de la mirada sobre la Primera Guerra Mundial d'un Josep Pla molt jove i àvid d'informació i lectura.
També les reflexions que es va fer durant tota la seva vida per intentar entendre el conflicte.
L'exposició i el catàleg és una coproducció de la Fundació Josep Pla (FJP) i la Càtedra Josep Pla (Universitat de Girona-Grup62-FJP).
La mostra, que es pot visitar del 5 de febrer al 7 d'abril, va començar el seu recorregut el 2017 a la Fundació Josep Pla de Palafrugell, durant la commemoració del centenari del conflicte.
El títol de l'exposició s'ha extret del dietari El Quadern gris de Josep Pla, el prosista català més important del segle XX.
Impressions de Josep Pla sobre la Gran Guerra" recull i interpreta les vivències de l'escriptor capturades al vol dels esdeveniments en els darrers compassos de la guerra i les reflexions posteriors sobre un conflicte sagnant, un dels esdeveniments clau en la història convulsa del segle XX.
Més de 90.000 persones han visitat l'exposició "Creadors de consciència" que es va tancar aquest diumenge al Palau Robert.
La mostra, presentada pel Palau Robert i DKV, ret homenatge a professionals de la càmera de l'Estat espanyol que arrisquen la seva vida en conflictes bèl·lics, desastres naturals o règims autàrquics.
Aquesta exposició itinerant és un projecte produït per la companyia d'assegurances DKV amb motiu del XX aniversari de les seves accions de Responsabilitat Social, i que a Catalunya ha comptat amb el suport de la Generalitat de Catalunya.
La mostra es presentarà durant els propers mesos a Madrid, València, Saragossa o Gijón.
"Creadors de consciència", comissariada per Chema Conesa, aplega el treball de 40 fotoperiodistes, alguns amb una llarga trajectòria, com és el cas de Gervasio Sánchez, Kim Manresa, Sergi Cámara, Clemente Bernad o Sandra Balcells i d'altres més joves, com ara Javier Corso, Manu Brabo, Samuel Aranda, Bernat Armangué o Lurdes Basolí.
Les imatges donen a conèixer realitats inquietants d'indrets llunyans com Síria, Colòmbia, Veneçuela, Iraq, Egipte..., així com situacions que vivim al nostre barri o ciutat.
El Palau Robert proposa un recorregut per la Catalunya d'avui a través de xifres que donen a conèixer informacions socials, econòmiques i culturals rellevants per imaginar la Catalunya que ve en una exposició interactiva.
"Catalunya: 7,5 milions de futurs" es pot visitar del 2 de març al 30 de juny a les Sales 1 i 2.
La mostra l'organitza la Direcció General de Difusió del Departament de la Vicepresidència, d'Economia i Hisenda, i n'és el comissari Quim Torrent.
La idea de futur impregna bona part del relat expositiu, des d'una visió plural del país perquè hi apareixen tantes "Catalunyes" com punts de vista.
"Catalunya, 7,5 milions de futurs" es planteja com un experiment sociològic i un instrument útil per identificar les polítiques i les actuacions per fer front a tots els desafiaments i reptes que la societat catalana ha de tenir en compte d'ara en endavant.
Una proposta per connectar la gent, crear un futur que comença aquí.
El president de la Generalitat, Quim Torra, acompanyat del vicepresident del Govern i conseller d'Economia i Hisenda, Pere Aragonès, inaugurarà l'exposició el divendres 1 de març, a les 18 hores al Palau Robert.
També hi assistiran el secretari de Difusió i Atenció Ciutadana, Miquel Gamisans; el director general de Difusió, Jordi del Río, i el comissari.
L'exposició s'estructura en els àmbits Societat, Salut, Economia, Les nostres veus, D'on venim i Futur.